
AMCAN(ION)
· Ennill dealltwriaeth o wreiddiau ac ystyron dadleuol cynhwysiant. 
· Ystyried effaith y cysyniad o gynhwysiant ar bolisi ac arfer addysgol.

DEILLIANNAU DYSGU

Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:

· Nodi gwreiddiau ac ystyr cynhwysiant cymdeithasol a’r athroniaethau a’r cysyniadau sy’n sail iddo;
· Gwerthuso effaith y cysyniad o gynhwysiant ar ddarpariaeth ac arfer addysgol yng Nghymru a chenhedloedd eraill y Deyrnas Unedig;
· Adfyfyrio’n feirniadol ar weithredu polisi ac arfer yn eu lleoliad fel proses gymhleth a heriol;
· Trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o adnoddau gwybodaeth, a chyflwyno’u gwaith yn briodol.

CYNNWYS DANGOSOL

· Archwilio gwreiddiau’r termau cynhwysiant cymdeithasol ac allgáu cymdeithasol, a throsolwg o gysyniadau cydraddoldeb, cyfiawnder cymdeithasol a chynaliadwyedd. Cymharu termau megis anghenion, dymuniadau a hawliau. 
· Nodi ffactorau sy’n arwain grwpiau ac unigolion o fewn cymdeithas ac addysg i fod ‘mewn perygl' o gael eu hallgáu. Astudiaeth eang yn gwneud defnydd o’r cyd-destun cymdeithasol ar gyfer dysgu, er enghraifft, data amddifadedd cymdeithasol.
· Trosolwg o bolisi perthnasol yng Nghymru a’r DU ac arweiniad ynglŷn ag arfer o fewn fframwaith deddfwriaethol sy’n esblygu. Cydnabyddiaeth o rôl addysg fel strategaeth wrth lunio cymdeithas gynhwysol gynaliadwy.
· Darlun o’r fframwaith cysyniadol trwy gyfeirio at astudiaethau achos, dogfennau canllaw, adroddiadau thematig a gwerthusiadau cyhoeddedig.


STRATEGAETH DYSGU AC ADDYSGU

e.e. Bydd darlithoedd yn cyflwyno’r myfyrwyr i’r cysyniadau, yr egwyddorion a’r arferion. Bydd tiwtorialau a seminarau’n cyflwyno enghreifftiau ymarferol a ddefnyddir i gefnogi cymhwyso, trafod a gwerthuso’n feirniadol y technegau a ddysgwyd. Yn ogystal, defnyddir astudiaethau achos i ddatblygu dealltwriaeth o’r technegau a’u cymhwyso. 
Dyrennir yr addysgu fel a ganlyn i gyflwyno’r modwl: 

	Math o weithgaredd
	Oriau
	Canran

	Dysgu ar yr amserlen
	40
	20%

	Dysgu annibynnol
	160
	80%

	Dysgu drwy leoliadau
	0
	0

	CYFANSWM
	200 
	100%



ASESU

Elfen Asesu 1 - 60%

Aseiniad (2,500 o eiriau) 	

Enghraifft
Dadansoddwch y cysyniad o gynhwysiant cymdeithasol a nodwch rôl addysg o ran torri’r cylch anfantais. Defnyddiwch enghreifftiau o’ch lleoliad eich hun. (D.S. Rhaid sicrhau cyfrinachedd).

Elfen Asesu 2 - 40%

Cyflwyniad Seminar unigol (10 munud)

Enghraifft
Nodwch ffactorau a all arwain grwpiau ac unigolion o fewn cymdeithas ac addysg i fod ‘mewn perygl' o gael eu hallgáu. 

Crynodeb o’r Asesiad
	Math o weithgaredd
	Canran

	Arholiad ysgrifenedig
	

	Gwaith cwrs
	60%

	Ymarferol
	40%

	CYFANSWM
	100%



ADDYSG AR GYFER DATBLYGU CYNALIADWY (ADC)

	Ydy'r modwl yn cyfrannu at ADC?
	Ydy


	Os ydy, rhowch fanylion yn gryno (dim mwy na 100 o eiriau):

Sgiliau Llythrennedd Cynaliadwyedd 
1. gallu datrys neu leddfu problemau bywyd go iawn drwy ddefnyddio dulliau cyfannol, fel sy’n briodol i’r mater; 
1. gallu meddwl yn greadigol, yn gyfannol ac yn systematig a gwneud penderfyniadau beirniadol ynghylch materion; 
1. gallu datblygu hunan-adfyfyrio ar lefel bersonol a phroffesiynol; 
1. gallu cymhwyso damcaniaeth i arfer ac i’r gwrthwyneb.

